૧૯૯પના સમયની વાત છે. રાજકોટ કોર્પોરેશનની ચૂંટણીનું પરિણામ આવ્યું. ભાજપને કુલ ૬૦માંથી પ૯ બેઠકો મળી હતી. રાજકોટ ભાજપના નેતાઓ તો ભારે ઉત્સાહમાં આવી ગયા હતા. એ વખતે જ અટલજી રાજકોટા આવી રહ્યા હતા. રાજકોટ શહેર ભાજપ પ્રમુખ કમલેશ જોષીપુરા અને તેમની ટીમ તો ઉત્સાહમાં હતી. ઍરપોર્ટ પર જ અટલજીને ખુુશીના સમાચાર આપવા તેઓ થનગની રહ્યા હતા. ભૂતકાળની એ સ્મૃતિઓમાં સરી પડતા કમલેશ જોષીપુરા કહે છે, રાજકોટ કોર્પોરેશનની ચૂંટણીમાં માત્ર એક બેઠક જ વિપક્ષને મળી હતી, પ૯ બેઠકો ભાજપને મળી હતી એટલે અમે તો અટલજીને આ ખુશ ખબર આપી શાબાશી મળશે તેવા ઉત્સાહમાં હતા. ઍરપોર્ટ પર અટલજી સાથે અમારી મુલાકાત થઈ. અમે ચૂંટણીનાં પરિણામની માહિતી આપી, પણ અટલજીની પ્રતિક્રિયા વિપરીત હતી. તેમણે એમ કહ્યું કે, ‘અરે, વિપક્ષ તો હોના ચાહીયે, વિપક્ષ કો માત્ર એક સીટ મીલી વો હમારે લીયે ખુશી કી બાત નહી હૈ , મુજે તો અગર એક સીટ વિપક્ષ કો ઔર મિલતી તો ખુશ હોતા.’ અટલજીના રાજકીય મૂલ્યોની આ ઊંચાઈ હતી. લોકતંત્રમાં વિપક્ષ માત્ર હોવો જોઈએ તેટલું જ નહીં, મજબૂત હોવો જોઈએ તેવું અટલજી માનતા હતા. એ અમે ર૩ વર્ષ પહેલાં રૃબરૃમાં અનુભવ્યું હતું. અટલજીના એ શબ્દો આજે પણ અમે ભૂલી શકતા નથી.